**Jalen Lattrel Ramsey** (24. lokakuuta 1994, Smyrna, Tennessee) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Ramsey edustaa Los Angeles Ramsia. Ramsey varattiin NFL:ään vuoden 2016 varaustilaisuudessa viidentenä pelaajana.

Ura
---

Ramsey edusti yliopistourallaan Floridan osavaltionyliopistoa vuodet 2013–2015. Hän pelasi Floridassa 41 ottelua, joissa teki yhteensä 181 taklausta ja viisi säkitystä. Lisäksi hän aiheutti kolme syötönkatkoa ja neljä rähmäystä.

Ramsey varattiin NFL:ään vuoden 2016 varaustilaisuudessa. Hänet varattiin varaustilaisuuden viidentenä pelaajana ja hänet varasi Jacksonville Jaguars. Hän solmi Jaguarsin kanssa tulokassopimuksen toukokuussa 2016. Sopimuksen kokonaisarvo oli 23,3 miljoonaa dollaria, josta 15 miljonaa oli allekirjoitusbonusta. Hänen polvensa leikattiin ennen ensimmäistä kautta. Hän kuitenkin pelasi ensimmäisellä kaudellaan kaikki 16 ottelua. Hän teki 65 taklausta ja aiheutti kaksi syötönkatkoa. Lisäksi hän aiheutti yhden rähmäyksen. Myös toisella kaudellaan hän pelasi kaikki 16 ottelua tehden 63 taklausta ja aiheuttaen neljä syötönkatkoa. Hän pelasi myös kolme pudotuspeliottelua aiheuttaen yhden syötönkatkon. Hänet valittiin kauden jälkeen Pro Bowliin sekä ensimmäiseen All-Pro-joukkueesen. Vuonna 2018 hän pelasi 16 ottelua, joissa teki 65 taklausta ja aiheutti kolme syötönkatkoa. Hänet valittiin jälleen kauden päätteeksi Pro Bowliin. Ramsey aloitti kauden 2019 Jaguarsissa, mutta hänet vaihtokaupattiin Los Angeles Ramsiin lokakuussa kesken kauden. Hän menetti vuonna 2019 loukkaantumisten takia neljä runkosarjan ottelua pelaten vain 12 ottelua. Hän teki näissä 50 taklausta ja yhden syötönkatkon. Lisäksi hänet valittiin samana vuonna Pro Bowliin.

Ennen sopimuksensa päättymistä, Ramsey ja Rams solmivat syyskuussa 2020 viiden vuoden jatkosopimuksen, jonka kokonaisarvo oli 105 miljoonaa dollaria, josta 25 miljoonaa oli allekirjoitusbonusta ja kokonaisuudessaan 71,2 miljoonaa taattua rahaa. Kaudella 2020 Ramsey pelasi runkosarjassa 15 ottelua, joissa teki 44 taklausta ja aiheutti yhden syötönkatkon. Pudotuspeleissä hän pelasi kaksi ottelua. Hänet valittiin Pro Bowliin ja toista kertaa All-Pro-joukkueeseen.

Lähteet
-------

1. 1 2 3 4  Jalen Ramsey Pro Football Reference. Viitattu 29.8.2021. (englanniksi)
2. ↑  Jalen Ramsey Pro Football Reference / College Football Reference. Viitattu 29.8.2021. (englanniksi)
3. ↑  2016 NFL Draft Pro Football Reference. Viitattu 29.8.2021. (englanniksi)
4. ↑  Jalen Ramsey signs rookie contract with Jaguars  22. toukokuuta 2016. NFL. Viitattu 29.8.2021. (englanniksi)
5. ↑  Safid Deen: Jalen Ramsey has knee surgery, expected to return for Jaguars training camp *Tallahassee Democrat*.  25- toukokuuta 2016. Viitattu 29.8.2021. (englanniksi)
6. ↑  Joseph Zucker: Jaguars CB Jalen Ramsey Traded to Rams for 2 1st-Round Draft Picks, More  16. lokakuuta 2019. Bleacher Report. Viitattu 29.8.2021. (englanniksi)
7. ↑  Injury history - Jalen Ramsey Draft Sharks. Viitattu 29.8.2021. (englanniksi)
8. 1 2  Jalen Ramsey NFL. Viitattu 29.8.2021. (englanniksi)
9. ↑  Lindsey Thiry: Rams, CB Jalen Ramsey agree to five-year, $105M contract, agent says  9. syyskuuta 2020. ESPN. Viitattu 29.8.2021. (englanniksi)
10. ↑  Jalen Ramsey Spotrac. Viitattu 29.8.2021. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |